تورکیه, میلادی 2011- ییلدن بیری 9 مینگ چیت ایللیک ترورچی نی دیپورت قیلدی.
تورکیه جمهوریتی ایچکی ایش لر وزیرلیگی مهاجرت اداره سی تامانیدن بیریلگن بیاناتده, پ.ک.ک/ پی وای دی و داعش کبی ترور تشکیلات لری گه قوشیلیش اوچون اولکه لری دن کیلگن چیت ایللیک ترورچی لرنینگ دیپورت قیلینیشی بوییچه فعالیت لرنینگ دوام ایتیاتگن لیگی بیلدیریلدی.
بیاناتده, میلادی 2011- ییلده باشله گن سوریه ایچکی اوروشی دن بیری, 102 فرقلی جغرافیه دن کیلگن 9 مینگ نفر چیت ایللیک ترورچی نینگ دیپورت قیلینگن لیگی ایسله تیلدی.
دیپورت قیلینگن ترورچی لرنینگ کوپچیلیگی نینگ اوروپا اتفاقی اعضاسی اولکه لردن کیلگن لیک لری معلوم قیلینگن بیاناتده, میلادی 2011- ییلدن بیری 59 امریکا لیک و 1109 نفر اوروپا اتفاقی اعضاسی اولکه لر نینگ وطنداشی ترورچی نینگ اوز اولکه لری گه یوباریلگن لیک لری بیلدیریلدی.
بیاناتده, میلادی 2019- ییلده 12 اوروپا اتفاقی اولکه سیدن 126, 2020- ییلده اوشبو اتفاق نینگ 8 اولکه سی دن 95 و 2021- ییلده 8 اوروپا اتفاقی اولکه سیدن 69 نفر چیت ایللیک ترورچی نینگ دیپورت قیلینگن لیگی ایسله تیلدی.
جاری ییل نینگ دستلبکی 7 آییده ایسه 6 اوروپا اتفاقی اولکه سیدن 20 نفر چیت ایللیک ترورچی نینگ دیپورت قیلینگن لیگی بیلدیریلگن بیاناتده, میلادی 2019- ییلدن بیری اولکه سی گه یوباریلگن چیت ایللیک ترورچی لرنینگ اینگ کوپ فرانسه, آلمان, هالند, بلجیم, فنلاند, رومانیا, سویدن و اتریش وطنداش لری دن عبارت ایکن لیک لری معلوم قیلیندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
